laion/Wikipedia-Exotic huggingface dataset:
איילת שפירא

איילת שפירא (נולדה ב-1959) היא סמנכ"לית בכירה בחברת רפאל וראש חטיבת מנור וטכנולוגיות. היא הייתה האישה הראשונה שמונתה לסמנכ"לית וראש חטיבה בתעשיות הביטחוניות הישראליות. כלת פרס ביטחון ישראל בשנת 2017. שפירא היא בוגרת תואר ראשון בהנדסת תעשייה וניהול בטכניון, ותואר שני במנהל עסקים. בשנת 1984 הצטרפה לחברת רפאל, ומילאה בהם שורה של תפקידים. התחילה ממערכות מידע ועברה לאחר מכן לתפקידי מנהל ופיתוח עד שהגיעה לתפקיד סגנית לתפעול של ראש חטיבה וראש מנהל טכנולוגיות ברפאל. בין השנים 2006–2009 כיהנה שפירא שנים כסמנכ"לית טכנולוגיות מידע (IT) ומנהלת מערכות מידע ראשית בחברת נטפים. בשנת 2009 חזרה לרפאל, לתפקיד ניהול פרויקט. ב-2013 מונתה לסמנכ"לית וראשת חטיבת מנור וטכנולוגיות. בזמן מינוייה הייתה האישה הראשונה שמונתה לסמנכ"לית וראש חטיבה בתעשייה ביטחונית ישראלית. חטיבת מנור וטכנולוגיות מפתחת מנועי טילים, מערכות הנעה בחלל, ראשי נפץ ופירוטכניקה, התקני פריצה בשלט רחוק ואמצעי הטעייה ימיים חד-פעמיים. כמו כן החטיבה מפתחת מערכות הנעה שנעשה בהן שימוש בלווייני "אופק" ו"ארוס" ובטיל האנטי-בליסטי "חץ", ומגוון של פריטי ציוד לפריצת דלתות וקירות. בשנת 2017 זכתה בפרס ביטחון ישראל, עבור פרויקט חץ 3. הפרס ניתן באותה שנה לנציגי תעשיות ביטחוניות - התעשייה האווירית כקבלן ראשי, תעש מערכות ורפאל - עם מנהלת "חומה" במשרד הביטחון וחיל האוויר. לשפירא שלושה ילדים. "נשים במקצועות טכנולוגיים: מפורצות הדרך של רפאל ועד לבנות הדור הבא". מגזין רפאל. 18 בינואר 2021. {{cite web}}: (עזרה) אורה קורן, לראשונה תכהן אשה כראשת חטיבה בחברת רפאל, באתר TheMarker‏, 6 במרץ 2013 איתמר אייכנר, פרס ביטחון ישראל למפתחי "חץ 3": "הציבור לא יודע כמה הוא חייב לכם", באתר ynet, 26 ביוני 2017 "פרוייקט מדברות, הכירו את המנטוריות:איילת שפירא". גלובס. אור הלר (6 במרץ 2021). "רפאל מינתה אישה לעמוד בראש חטיבה". Israel Defense. נבדק ב-6 ביולי 2021. {{cite web}}: (עזרה) "נשים במקצועות טכנולוגיים: מפורצות הדרך של רפאל ועד לבנות הדור הבא". מגזין רפאל. 18 בינואר 2021. {{cite web}}: (עזרה)
שארקרסטור

שארקרסטור (בהונגרית: Sárkeresztúr) הוא כפר במחוז פייר, בנפת שארבוגארד. גבול הכפר הוא החלק של מזפלד במחוז פייר, לאורך נחל השארביז. מבחינת הטופוגרפיה, האזור מתנשא מעט ממזרח לעמק הנחל. העלייה דמוית המדרון נמשכת עד לגבול שארושד. כאן שוכנת הגבעה המפרידה בין גבול הכפר לבין שארושד. גובהה של גבעה זו נע בין 130–140 מטר. הנקודה הנמוכה ביותר של הגבול היא 95 מטר. החלק הסמוך לתעלת נאדור הוא ביצתי למדי, כך שהאדמות כאן עקרות בשנים גשומות. האזורים הפנימיים בכפר גם הם נמוכים יחסית, עם גבהים של 97–102 מטרים בלבד מעל פני הים. בכביש מסקשפהרוואר, שארבוגארד וסקסארד ניתן להגיע ליישוב על הכביש הראשי 63 ומכיוון אדוני פוסטהסבולץ' ומקאלוז בכביש 6209. ניתן להגיע אליו ברכבת בקו הרכבת MÁV סקשפהרוואר-שארבוגארד. לכפר תחנת רכבת משלו (תחנת שארקרסטור) אחד הכבישים הרומים הראשיים ההובילו מגורסיום (Gorsium) כיום הכפר טאץ ליישוב סופיאנה (Sopianae) כיום העיר הגדולה פץ' עבר דרך הכפר. קטע ממנו נראה במבט מהאוויר בגבול הכפר. באזור הכפר, בסביבת גבעת בית הקברות וברחוב אורג, נמצאו כלים אופייניים לאוכלוסיית הילידים הקלטית המקומית, ובגבעת בית העלמין נמצאו גם קברים. בשארקרסטור התמזגו הדרך הצבאית של פהרוואר ומה שכונה ה"דרך הגדולה". בתקופת שלטונו של לסלו הרביעי, מלך הונגריה, סייסי המלך של שארושד התדיינו עם סייסי ואשארד בענייני קרקעות. לבסוף אזרחי סקשפהרוואר השיגו קרקעות אלה לעצמם. שמו של הכפר מופיע בגרסאות הבאות: בשנת 1405 Kerezthwr, ואחר כך לאורך המאה ה-15 ובתחילת המאה ה-16 יש כמה גרסאות: Kereztur, Kerezthur, Keresthur, Kerezthwr.השם מופיע לראשונה במקורות בשנת 1351 בין הבעלים מימי הביניים היו גם אלה ששמם היה קרסטורי. אופייני לכפר שילוב גדרות המורכבות מאריות מאבן מלאכותית ומעמודי אבן מלאכותית עם ברזל יצוק. אגם הדרקון , דיולה פישר (1861 – 1944) היה הרב הראשי של העיר גיור, לימים רב בפראג ובבודפשט, פרופסור באוניברסיטה. מדיה וקבצים בנושא שארקרסטור בוויקישיתוף אתר האינטרנט הרשמי של שארקרסטור (בהונגרית) שארקרסטור בחיפוש חדשות מולדתי היא שארקרסטור
ברט פיליפס

ברט גיר פיליפס (באנגלית: Bert Geer Phillips‏; 15 ביולי 1868 - 16 ביוני 1956) היה אמן אמריקאי וחבר מייסד באגודת האמנים טאוס. הוא התיישב בטאוס, ניו מקסיקו (1898) והיה מייסד המושבה לאמנות טאוס. הוא ידוע בציוריו של הילידים האמריקנים, בניו מקסיקו ודרום מערב ארצות הברית. פיליפס נולד בהדסון, ניו יורק בשנת 1868. במהלך ילדותו הוא הושפע מסיפורי העלילות על הספר האמריקאי על הרפתקאות בהן מעורבים אינדיאנים אמריקאים, כמו בסיפורי ג'יימס פנימור קופר. בזכרונותיו מילדות הוא ציין כי תמיד אפשר היה למצוא אותו עם מכחול ביד. הוא היה אחד הראשונים שנרשמו כשג'ורג' מקינסטרי פתח סטודיו לאמנות בהדסון. פיליפס עזב את הבית בגיל שש עשרה, עבר לעיר ניו יורק, שם למד בליגת הסטודנטים לאמנות בניו יורק ובאקדמיה הלאומית לעיצוב. בשנת 1894 נסע לאירופה, שהה זמן קצר בלונדון לפני שעבר לפריז, שם למד באקדמיה ז'וליאן. בהיותו באקדמיה התיידד עם ארנסט בלומנשיין וג'וזף הנרי שארפ. פיליפס חזר לניו יורק בשנת 1896, שם יחד עם ארנסט בלומנשיין שכרו אולפן. באביב 1898 ליווה פיליפס את בלומנשיין במסע למערב האמריקאי. התחנה הראשונה שלהם הייתה דנוור, קולורדו, שם קנו ציוד לקמפינג, עגלה, סוסים ואקדח. כך שהם היו מצוידים ויצאו בכוונה להגיע למקסיקו. בצפון ניו מקסיקו אחד מגלגלי העגלה שלהם נשבר בגלל תנאי השטח. בלומנשיין רכב על סוס לטאוס הסמוכה, כדי לתקן את הגלגל, בעוד פיליפס המתין עם העגלה. לאחר שבלומנשיין חזר עם הגלגל המתוקן כעבור שלושה ימים, הם המשיכו לטאוס, שם מכרו את סוסם והעגלה, הקימו אולפן והחלו לצייר. פיליפס החליט להישאר בטאוס כשבלומנשיין שב לניו יורק כעבור כמה חודשים. הוא וחבר עוררו התכתשות במהלך טקס בטאוס כאשר הם סירבו להסיר את כובעיהם. במהלך ההתכתשות נהרג השריף. התקרית הגבירה את המתיחות בין תושבי העיר ההיספאניים והאנגלים. פיליפס כתב במכתב לבלומנשיין, "התחלתי להרגיש כאילו אלו 'חיי הספר' האמיתיים, ורק הלוואי שקיט קרסון הזקן (גיבור ספרותי) היה כאן איתנו." פיליפס התחתן עם רוז מרטין, אחותו של הרופא המקומי תומאס "דוק" מרטין, בשנת 1899. הוא הגה את הרעיון להקים מושבת אמנות בטאוס, עליה דן בהתכתבות עם בלומנשיין. בשנת 1915 החלום שלו הפך למציאות עם הקמת אגודת האמנים של טאוס, בה פיליפס היה חבר מייסד יחד עם חבריו ארנסט בלומנשיין, ג'וזף הנרי שארפ ושלושה אמנים נוספים. האגודה הוקמה בחדר האוכל של גיסי פיליפס, דוק והלן מרטין, שהייתה בעצמה אמנית בטיק. מלבד היותו יזם בהקמת האגודה, פיליפס בילה יותר שנים בטאוס מכל חבר אחר. אתר האינטרנט הרשמי של ברט פיליפס מדיה וקבצים בנושא ברט פיליפס בוויקישיתוף Koshare Indian Museum :: Featured Artists, web.archive.org, ‏2010-11-03 Schimmel, Julie; White, Robert R. (1994). Bert Geer Phillips and the Taos Art Colony (1st ed.). University of New Mexico Pres Taos Unlimited | Taos Art Colony & The Taos Society of Artists, colony-t.nm-unlimited.net
בית הכנסת הגדול של צ'רנוביץ

בית הכנסת הגדול של צ'רנוביץ היה בית הכנסת הראשי של היהודים האורתודוקסים בצ'רנוביץ. בנייתו של בית הכנסת הגדול התחילה בשנות ה-20 של המאה ה-19 והסתיימה ב-1853. לאחר בנייתו של בית הכנסת הכוראלי בעיר, עברה האוכלוסייה הליברלית יותר להתפלל שם, ובית הכנסת הגדול הפך בית כנסת אורתודוקסי-שמרני בעיקרו. לאחר מלחמת העולם השנייה הוסב מבנה בית הכנסת למפעל לייצור רהיטים. פרק זה לוקה בחסר. אנא תרמו לוויקיפדיה והשלימו אותו. מבנה בית הכנסת נבנה בסגנון נאו-קלאסי. בית הכנסת בית תפילה בנימין בית הכנסת קורן מדיה וקבצים בנושא בית הכנסת הגדול של צ'רנוביץ בוויקישיתוף Great Synagogue in Chernivtsi, באתר "המרכז לאמנות יהודית" לאו גולדהמר, "ערים ואמהות בישראל", חלק רביעי, מוסד הרב קוק, 1950, עמ' 154 Former Great Synagogue, באתר "Urban Media Archive" ערך זה הוא קצרמר בנושא בתי כנסת. אתם מוזמנים לתרום לוויקיפדיה ולהרחיב אותו.
בית הכנסת בית תפילה בנימין

בית הכנסת "בית תפילה בנימין" הוא בית כנסת בצ'רנוביץ. בית הכנסת נבנה ב-1923. ב-1938, שעה שצ'רנוביץ הייתה נתונה לשלטון ממלכת רומניה, הונח בכניסה לבית הכנסת לוח זיכרון בגרמנית שנכתב באלפבית עברי. בין 1959 ל-2012 היה זה בית הכנסת הפעיל היחיד בצ'רנוביץ, עד לפתיחתו המחודשת של בית הכנסת קורן בעיר. בית הכנסת הכוראלי של צ'רנוביץ בית הכנסת הגדול של צ'רנוביץ מדיה וקבצים בנושא בית הכנסת בית תפילה בנימין בוויקישיתוף Beit Tefilla Benjamin Synagoge, באתר "Digitale Topographie der multikulturellen Bukowina" (בגרמנית) ערך זה הוא קצרמר בנושא בתי כנסת ובנושא אוקראינה. אתם מוזמנים לתרום לוויקיפדיה ולהרחיב אותו.
פאהארי

פאהארי (Pahari וגם Pahaari) היא שפה המדוברת בצפון הודו. אחת משתי השפות הרשמיות בהימאצ'ל פרדש, ומדוברת גם באוטר פרדש, פנג'אב, וכן בנפאל ופקיסטן. כוללת מגוון ניבים. הפירוש המילולי של המילה פאהאר בשפת פאהארי הוא "הר", להזכיר את מקום היווצרות השפה – הרי ההימלאיה, בהינדי ובשפות אחרות המדוברות בהודו פירוש המילה פאהארי הוא "שפת אנשי ההרים". השפה מחולקת לשלושה ניבים עיקריים, המזרחי שבנפאל, המרכזי באוטר פרדש והמערבי בהימאצ'ל פרדש. הסבר בספרדית פאהארי, באתר אנציקלופדיה בריטניקה (באנגלית) ערך זה הוא קצרמר בנושא שפות. אתם מוזמנים לתרום לוויקיפדיה ולהרחיב אותו.
אוניברסיטת קיסקייה

אוניברסיטת קיסקייה (בצרפתית: Université Quisqueya) היא אוניברסיטה פרטית, הממוקמת בבירת האיטי, פורט-או-פרנס. היא נוסדה בשנת 1988. הרקטור כיום הוא ג'קי לומארק. מייסד האוניברסיטה הוא ז'אק אדוארד אלכסיס, שהיה גם הרקטור הראשון של האוניברסיטה, בין השנים 1990–1995, ולימים היה ראש ממשלת האיטי. האוניברסיטה נחשבת לאוניברסיטה הפרטית הטובה והמובילה ביותר בהאיטי. קיסקייה, שפירושו "דבר נהדר" או "ארץ גדולה", הוא אחד משמותיו הקודמים של האי היספניולה, הכולל את האיטי ואת הרפובליקה הדומיניקנית. האוניברסיטה הוקמה בשנת 1988, על ידי ז'אק אדוארד אלכסיס, לימים ראש ממשלת האיטי. אלכסיס היה גם הרקטור הראשון של האוניברסיטה, בין 1990 ל-1995. מאז 1993, האוניברסיטה מנוהלת על ידי קרן Educat-uniQ. המוסד הצליח להתגבר על כל האסונות הפוליטיים והטבעיים איתם התמודד, וזכה למוניטין של האוניברסיטה הפרטית המובילה בהאיטי. למרות ההשפעות של רעידת האדמה בשנת 2010, כאשר מספר הסטודנטים צנח ל-721, עד שנת 2015 גדלו ההרשמות למספר שיא של 3,500 סטודנטים. בשנת 2011, נוסד המרכז ליזמות וחדשנות באוניברסיטה. המרכז נתמך בתחילה על ידי קרן קלינטון בוש האיטי. האוניברסיטה אינה בעלת שייכות פוליטית או דתית. המוטו של האוניברסיטה הוא "Hominis beneficio cognoscere et agere", ובתרגום לעברית: "ידע ופעולה לשירות האנושות". באוניברסיטה ישנם שישה תחומי לימוד עיקריים: חקלאות וסביבה, ניהול וכלכלה, הנדסה ואדריכלות, משפטים ומדעי המדינה וחינוך ומדעי הבריאות. האוניברסיטה מציעה תארים ראשונים ותארים שניים. האוניברסיטה מקדמת במיוחד יזמות ופיתוח כלכלי. ישנם כ-360 עובדי הוראה באוניברסיטה ומעל 3500 סטודנטים. ז'ובנל מואיז, נשיא האיטי שנרצח ב-7 ביולי 2021.. מרטין מואיז, רעייתו של ז'ובנל מואיז. אריאל אנרי, ראש ממשלת האיטי ונשיאה בפועל. האוניברסיטה האמריקאית של הקריביים אתר האינטרנט הרשמי של אוניברסיטת קיסקייה (בצרפתית) אוניברסיטת קיסקייה, ברשת החברתית פייסבוק Michael R. Hall, Historical Dictionary of Haiti, Scarecrow Press, 2012-01-12, ISBN 978-0-8108-7549-4. (באנגלית) Qui est Ariel Henry, le nouveau premier ministre de Jovenel Moïse?, Le Nouvelliste (בצרפתית) Haiti - Politic : Who is Ariel Henry ? - HaitiLibre.com : Haiti news 7/7, www.haitilibre.com
בית הכנסת קורן

בית הכנסת קוֹרְן הוא אחד משני בתי הכנסת הפעילים בצ'רנוביץ, נוסף על בית הכנסת בית תפילה בנימין. בית הכנסת נבנה ב-1900 לערך. לאחר מלחמת העולם השנייה נסגר בית הכנסת ומבנהו הוסב לבניין משרדים. הבניין שופץ ביוזמת בית חב"ד המקומי בין 2004 ל-2011, וחנך את שעריו מחדש ב-2012. בית הכנסת הכוראלי של צ'רנוביץ בית הכנסת הגדול של צ'רנוביץ Jüdische Orte in Czernowitz: Jüdischer Friedhof, Synagogen, Jüdisches Volkshaus und Museum, באתר "Philologisch Historie Fakultät: Europäische Ethnologie/Volkskunde, Universität Augsburg" (בגרמנית) ערך זה הוא קצרמר בנושא בתי כנסת ובנושא אוקראינה. אתם מוזמנים לתרום לוויקיפדיה ולהרחיב אותו.
איימי מיינזר

איימי מיינזר (באנגלית: Amy Mainzer; נולדה ב-2 בינואר 1974) היא אסטרונומית אמריקאית, המתמחה במכשור אסטרופיזי ובאסטרונומיה בתחום האינפרא אדום. היא סגנית מדען הפרויקט של סייר הסקר האינפרא-אדום הרחב והחוקרת הראשית של פרויקט NEOWISE לחקר כוכבי לכת מינוריים ואת המשימה המוצעת של מצלמת טלסקופ חלל של אובייקטים קרובי ארץ. מיינזר היא בוגרת תואר ראשון בפיזיקה מאוניברסיטת סטנפורד בהצטיינות (1996), תואר שני באסטרונומיה מהמכון הטכנולוגי של קליפורניה (2000), ותואר דוקטור באסטרונומיה מאוניברסיטת קליפורניה, לוס אנג'לס (2003). תחומי המחקר שלה כוללים אסטרואידים, ננסים חומים, אטמוספירות של פלנטות, דיסקיות שברים, היווצרות כוכבים ותכנון ובנייה של מכשור חדש מבוסס קרקע וחלל. היא מופיעה במספר פרקים בסדרה "היקום" בערוץ ההיסטוריה . היא מופיעה גם בסרט התיעודי "Stellar Cartography: On Earth" שנכלל במהדורת הווידאו הביתית של "מסע בין כוכבים: דורות" (מרץ 2010). מיינזר מופיעה גם בסרט התיעודי משנת 2016 על חייו של לנרד נימוי וההשפעה של ספוק על התרבות הפופולרית בשם "למען אהבת ספוק", שביים בנו של לנרד נימוי, אדם נימוי. החל מחורף 2016 היא משמשת כיועצת המדעית והמארחת את המעברים בשידור חי בסדרת הטלוויזיה !Ready Jet Go בערוץ PBS Kids. מלגת מחקר לתארים מתקדמים של הקרן הלאומית למדע (1996–1999) מלגת תוכנית מחקר לסטודנטים של נאס"א (2001–2003) פרס לב אלן למצוינות (2010) המדליה להישגים יוצאי דופן של נאס"א (2011) המדליה להישגים מדעיים יוצאי דופן של נאס"א (2012) פרסי הישגים קבוצתיים רבים עבור טלסקופי החלל: שפיצר, WISE, NEOWISE האסטרואיד 234750 Amymainzer, שהתגלה על ידי אסטרונומים של תוכנית ה-NEAT במצפה הכוכבים פאלומר בשנת 2002, נקרא על שמה. naming citation הרשמי לשמות התפרסם על ידי מרכז כוכבי לכת מינוריים (Minor Planet Center) ב -26 ביולי 2010 (M.P.C. 71353). מדיה וקבצים בנושא איימי מיינזר בוויקישיתוף איימי מיינזר, ברשת החברתית פייסבוק Amy Mainzer at IMDb Amy Mainzer at the Lunar and Planetary Laboratory Jasmin Ionescu. "A Voyage of Discovery with Amy Mainzer". JPL Education Office. "NASA's NEOWISE Completes Scan for Asteroids and Comets – NASA Jet Propulsion Laboratory". jpl.nasa.gov. 1 בפברואר 2011. נבדק ב-11 במרץ 2011. {{cite web}}: (עזרה) "Science – Evolution of Galaxies: People: Amy Mainzer". science.jpl.nasa.gov. אורכב מ-המקור ב-3 ביולי 2013. נבדק ב-11 במרץ 2011. {{cite web}}: (עזרה) "Amy Mainzer". CBS Entertainment. נבדק ב-30 בינואר 2011. {{cite web}}: (עזרה) "PBS KIDS Announces Premiere Date for New Animated Series READY JET GO! - PBS About". PBS KIDS Announces Premiere Date for New Animated Series READY JET GO! - PBS About. Mainzer, Amy. "Science - Structure of the Universe (3266): People: Amy Mainzer". science.jpl.nasa.gov. אורכב מ-המקור ב-15 ביוני 2018. נבדק ב-22 באפריל 2017. {{cite web}}: (עזרה) "234750 Amymainzer (2002 NX69)". Minor Planet Center. נבדק ב-22 באוקטובר 2018. {{cite web}}: (עזרה) "MPC/MPO/MPS Archive". Minor Planet Center. נבדק ב-22 באוקטובר 2018. {{cite web}}: (עזרה)
הר הובס (אנטארקטיקה)

הר הובס (באנגלית: Mount Hobbs) הוא הר בגבעות ויליאמס, ברכס נפטון, בהרי פנסקולה, בארץ המלכה אליזבת שבאנטארקטיקה. ההר, שגובהו 1,135 מטרים מעל פני הים; הר הובס הוא ההר ה-2,035 בגובהו באנטארקטיקה, הוא הפסגה הגבוהה ביותר בגבעות ויליאמס. ההר מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1956–1966. שמו של ההר ניתן לו על ידי הוועדה המייעצת לשמות אנטארקטיים. ההר נקרא על שמו של ג'יימס ו. הובס (James W. Hobbs), לוטננט זוטר בצי ארצות הברית, ששירת בתחנת אלזוורת' בחורף האנטארקטי של 1958. • Claus-Dieter Hillenbrand, Michael J. Bentley, Travis D. Stolldorf, Andrew S. Hein, Gerhard Kuhn, Alastair G.C. Graham, Christopher J. Fogwill, Yngve Kristoffersen, James. A. Smith, John B. Anderson, Robert D. Larter, Martin Melles, Dominic A. Hodgson, Robert Mulvaney, David E. Sugden, Reconstruction of changes in the Weddell Sea sector of the Antarctic Ice Sheet since the Last Glacial Maximum, Quaternary Science Reviews, Volume 100, 2014, Pages 111-136, ISSN 0277-3791, https://doi.org/10.1016/j.quascirev.2013.07.020. הר הובס באתר הסקר הגאולוגי של ארצות הברית הר הובס באתר הגאזט האנטארקטי של ממשלת אוסטרליה הר הובס באתר הגאזט האנטארקטי המשווה SCAR של ממשלת אוסטרליה הר הובס באתר peakery (מרחקים לאתרים סמוכים) גאזט השמות האנטארקטיים הרשמי של ארצות הברית מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה מידע על גובה ההר לפי מקור אחר הר הובס הוא ההר ה-3,776 בגובהו באנטארקטיקה בגאזט האנטארקטי המשווה SCAR כתוב בטעות כי הצילום בוצע בעונת המחקר (הקיץ האנטארקטי) 1963–1964
שוואבית

שוואבית (בגרמנית: Schwäbisch) היא כינוי לניב הגרמני המדובר באזור שוואביה שבגרמניה. הלהג מדובר במדינת באדן-וירטמברג ובבירתה שטוטגרט, החופפים לאזור שוואביה ההיסטורית. השוואבית היא חלק מקבוצת ניבים גרמניים קרובים בשם אלמאנית. מדיה וקבצים בנושא שוואבית בוויקישיתוף ערך זה הוא קצרמר בנושא שפות. אתם מוזמנים לתרום לוויקיפדיה ולהרחיב אותו.
בהבנגר

בהבנגר (בגוג'ראטית: ભાવનગર) היא עיר מרכזית במחוז בהבנגר (אנ') באזור סאורשטרה (אנ') בחצי האי קתיאוואר (אנ') במדינת גוג'ראט שבהודו. עד לאיחודה לתוך הודו, הייתה העיר בירת מדינת בהבנגר (אנ') וכיום היא המרכז המנהלי של מחוז בהבנגר. העיר קרויה על שם באוסינג'י (Bhavsinhji) (1703–1764), מושל סאורשטרה, שייסד את העיר ב-1723. בהבנגר שוכנת 19 קילומטרים בלבד מבירת המדינה, גנדינגאר, ממערב למפרץ ח'אמבאת (אנ'). בשל מימיו הנמוכים, כתוצאה מסחף, של הנמל בבהבנגר, הוא מתאים רק לספינות קטנות יחסית והדבר קבע את עיסוקה המסחרי של העיר לתעשיות קלות בעיקר. נכון ל-2011 עמדה אוכלוסיית העיר על 643,365 איש והיא אחת מהערים המאוכלסות במדינת גוג'ראט. מדיה וקבצים בנושא בהבנגר בוויקישיתוף אתר האינטרנט הרשמי של בהבנגר בהבנגר, באתר אנציקלופדיה בריטניקה (באנגלית) ערך זה הוא קצרמר בנושא יישובים בהודו. אתם מוזמנים לתרום לוויקיפדיה ולהרחיב אותו.
בית הקברות היהודי בצ'רנוביץ

בית הקברות היהודי בצ'רנוביץ הוא בית קברות, שנוסד בצ'רנוביץ ב-1866. בית הקברות נחנך ב-1866, לאחר שזה החליף בית עלמין יהודי ישן יותר, שנחנך ב-1770. עד שנת 2008 היה בית הקברות מוזנח והצומח בו גדל פרא. בשנת 2008 החלו פעולות שיקום לא רשמיות בבית הקברות על ידי שתי קבוצות מאוקראינה ומגרמניה, בנוסף התארגנה קבוצה מבין הצאצאים של הקבורים בבית הקברות במטרה לשקם אותו. בין הקבורים בבית הקברות ראש העיר לשעבר אדוארד רייס, הסופר אליעזר שטיינברג וחבר הפרלמנט האוסטרי בנו שטראוכר. מדיה וקבצים בנושא בית הקברות היהודי בצ'רנוביץ בוויקישיתוף The old Jewish cemetery, Chernovtsy, Ukraine (USSR), 1988, באתר "אנו – מוזיאון העם היהודי" (באנגלית) צ'רנוביץ – יהודי בוקובינה, באתר הארגון העולמי של יהודי בוקובינה לדורותיהם ערך זה הוא קצרמר בנושא אוקראינה ובנושא יהדות. אתם מוזמנים לתרום לוויקיפדיה ולהרחיב אותו.
הפורום הגלובלי למאבק באנטישמיות

הפורום הגלובלי למאבק באנטישמיות הוא כנס בינלאומי של משרד החוץ להערכת מצב האנטישמיות בעולם וגיבוש דרכי פעולה ציבוריות וממשלתיות. הכנס הראשון התקיים בשנת 2004, ומאז מתקיים פעם במספר שנים. הפורום השביעי התקיים ב-13–14 ביולי 2021, בשיתוף עם משרד התפוצות והשתתפו בו 180 אורחים ועוד מאות באמצעות הזום. בכנס הוצגה תמונת המצב של האנטישמיות ברשתות החברתיות והעלייה בתקופת מבצע שומר החומות. בפורום החמישי בשנת 2015, נחתם מסמך לנקיטת צעדים למניעת אנטישמיות באינטרנט. בפורום השישי בשנת 2018, חתמה שרת המשפטים, איילת שקד ושרי המשפטים של איטליה, מלטה ויוון על הצהרה משותפת בנושא ההתמודדות עם הסתה לטרור באינטרנט. בפורום השביעי בשנת 2021, נשא שר החוץ, יאיר לפיד נאום שנוי במחלוקת, בו אמר "האנטישמים לא היו רק בגטו בודפשט. האנטישמים היו סוחרי עבדים שזרקו מספינות עבדים למי האוקיינוס, עבדים כבולים בשרשראות. האנטישמים הם בני שבט ההוטו ברואנדה שטבחו בבני שבט הטוטסי. האנטישמים הם קנאים מוסלמים שהרגו בעשור האחרון יותר מ־20 מיליון מוסלמים אחרים". על הנאום נמתחה ביקורת קשה, בעיקר מצידה הימני של הפוליטיקה. מערכת מקור ראשון, ‏הפורום הגלובלי למאבק באנטישמיות יתכנס בירושלים, בעיתון מקור ראשון, 8 ביולי 2021 אריאל כהנא, לפיד טען שהאנטישמיות היא לא רק שנאת יהודים - ועורר סערה, באתר ישראל היום
הר הובס

האם התכוונתם ל... אנטארקטיקה הר הובס (אנטארקטיקה) – הר ברכס נפטון בהרי פנסקולה בארץ המלכה אליזבת שבאנטארקטיקה אוסטרליה הר הובס (טזמניה) – הר במדינת טזמניה שבאוסטרליה
יחסי סלובניה–רומניה

יחסי סלובניה–רומניה הם יחסי החוץ בין סלובניה ורומניה. שתי המדינות כוננו יחסים דיפלומטיים ב-28 באוגוסט 1992, לאחר פרישתה של סלובניה מיוגוסלביה. שתי המדינות הן חברות מלאות באיחוד האירופי ובנאט"ו. בשנת 2007 פתחה סלובניה את שגרירותה בבוקרשט. סלובניה מחזיקה ברומניה שגרירות בבוקרשט. רומניה מחזיקה בסלובניה שגירות בליובליאנה. סלובניה ורומניה באתר משרד החוץ הסלובני שגרירות סלובניה ברומניה שגרירות רומניה בסלובניה ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
MeWe

MeWe היא רשת חברתית אמריקנית. הרשת הוקמה מתוך כוונה להציב אלטרנטיבה לרשת החברתית פייסבוק, שאוגרת מידע רב על המשתמשים שלה (ראו כאן), והמדיניות שלה לאיסור פרסומם של תכנים מסוימים שנויה במחלוקת. ממשק המשתמש של הרשת דומה לממשק המשתמש של פייסבוק, והמודל הכלכלי שלה מבוסס בעיקר על מכירת מנויים לתכונות מתקדמות, כמו אמוג'ים נוספים או ערכות נושא שונות לעיצוב של האתר, ועמודים לעסקים. הרשת דוגלת במדיניות אלטרנטיבית לזו של רשתות חברתיות מובילות בכך שמאפשרת פרסום תכנים שהיו נחסמים בפלטפורמות אחרות, בטענה לחשיבות חופש הביטוי של המשתמשים. מנגד, העדר צנזורה על נושאים שנויים במחלקות הביא לכך שתנועות תומכות קונספירציה ומתנגדי חיסונים מהווים חלק משמועותי ממשתמשי הרשת. הרשת אינה מממנת את עצמה מפרסום, אלא ממכירת שירותים, כולל החלפת ערכת נושא, פתיחת דף לעסק, אמוג'ים מותאמים אישית ושירותים נוספים. מדיה וקבצים בנושא MeWe בוויקישיתוף אתר האינטרנט הרשמי של MeWe (בשפות מרובות) MeWe, ברשת החברתית LinkedIn
ג'ונתן ברגה

ג'ונתן ברגה (באנגלית: Jonathan P. Braga) (נולד ב-19 ביוני 1969) הוא קצין בדרגת לוטננט גנרל בצבא ארצות הברית המכהן כמפקד פיקוד המבצעים המיוחדים של צבא ארצות הברית. ברגה סיים לימודיו באקדמיה הצבאית של ארצות הברית ושירת כמפקד מחלקה רובאית בדיוויזיה השנייה בדרום קוריאה ולאחר מכן ברגימנט הפרשים המשוריין ה-11. לאחר שעבר הכשרה של הכוחות המיוחדים שירת בקבוצת הכוחות המיוחדים השביעית. ב-2001 הצטרף לכוח דלתא ושירת כקצין מבצעים ומפקד מחלקה בזמן מלחמת עיראק, במלחמת אפגניסטן ובפעילות לשחרורה של אינגריד בטנקור בקולומביה. מילא תפקיד בפיקוד המבצעים המיוחדים המשולבים ולאחר מכן כמפקד פלוגה וסגן מפקד כוח דלתא עד 2012. הוא שימש עמית בבית הספר של הצי ללימודים מתקדמים. ב-2013 מונה למפקד בסיס במרכז הלאומי לאימונים בפורט אירווין, ב-2015 מונה לראש מטה פיקוד המבצעים המיוחדים המשולבים ולאחר מכן כקצין אג"ם של כוח משימה משותף משולב - מבצע נחישות טבועה בעיראק. ביולי 2018 מונה לסגן מפקד כוחות הצבא בזירת פיקוד האינדו-פסיפי. באוגוסט 2021 מונה למפקד פיקוד המבצעים המיוחדים של צבא ארצות הברית במקום פרנסיס בודט. ברגה בעל תואר שני ממכללת המלחמה של הצי. הוא נשוי למלני ואב לחמישה. מדיה וקבצים בנושא ג'ונתן ברגה בוויקישיתוף ביוגרפיה ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
כריסטופר דונהיו

כריסטופר (כריס) טוד דונהיו (באנגלית: Christopher Todd Donahue) הוא קצין בדרגת לוטננט גנרל בצבא ארצות הברית המכהן כמפקד הקורפוס המוטס ה-18. דונהיו סיים לימודי באקדמיה הצבאית של ארצות הברית ב-1992. הוא שירת כמפקד מחלקה בדיוויזיה השנייה בדרום קוריאה ולאחר מכן הצטרף לרגימנט הריינג'רס ה-75 בו שימש סגן מפקד פלוגה בגדוד השלישי. שימש מפקד פלוגה בגדוד החמישי של רגימנט החי"ר ה-87 בפנמה ולאחר מכן שימש מפקד פלוגה ומפקד פלוגת מפקדה בגדוד השני של הריינג'רס. בתפקידו הבא שימש עוזרו של סגן יושב ראש המטות המשולבים ריצ'רד מאיירס, כולל במהלך פיגועי 11 בספטמבר במהלכם שימש מאיירס יושב ראש המטות המשולבים בפועל. הוא המשיך לשמש כעוזרו של מאיירס לאחר כניסתו לתפקיד ראש המטות המשולבים באוקטובר 2001. ב-2002 הצטרף לכוח דלתא ושימש ביחידה במגוון תפקידים בהם קצין מבצעים, מפקד פלגה, מפקד פלגת מיונים ואימונים, מפקד פלוגה, סגן מפקד ומפקד כוח דלתא. הוא הוביל כוח של היחידה במהלך מלחמת אפגניסטן. הוא פעל גם במבצעים בעיראק, סוריה, מזרח אירופה וצפון אפריקה. שירת כקצין אג"ם של פיקוד המבצעים המיוחדים המשולבים, באוגוסט 2016 מונה לסגן מפקד הדיוויזיה הרביעית. באוגוסט 2017 מונה למפקד בית הספר לחי"ר של הצבא בפורט בנינג. כמו כן שירת כסגן לענייני לוחמה בטרור ומבצעים מיוחדים באגף המבצעים של המטות המשולבים. ב-2019 מונה למפקד הכוח המשולב של ארצות הברית ונאט"ו בתחום המבצעים המיוחדים באפגניסטן וביולי 2020 מונה למפקד הדיוויזיה המוטסת ה-82. הוא החייל האמריקאי האחרון שעזב את אדמת אפגניסטן במהלך הנסיגה האמריקאית מהמדינה באוגוסט 2021. במרץ 2022 מונה למפקד הקורפוס המוטס ה-18. דונהיו בעל תואר שני ממכללת המלחמה של הצי וסיים תוכנית עמיתים של הצבא באוניברסיטת הרווארד. מדיה וקבצים בנושא כריסטופר דונהיו בוויקישיתוף ביוגרפיה, אתר צבא ארצות הברית He was the last U.S. soldier to leave Afghanistan after 20 years of occupation, יו.אס. איי טודיי, 30 באוגוסט 2021
יחסי מונטנגרו–רומניה

יחסי מונטנגרו–רומניה הם יחסי החוץ בין מונטנגרו ורומניה. רומניה הכירה בעצמאות מונטנגרו ב-13 ביוני 2006, ושתי המדינות כוננו יחסים דיפלומטיים ב-9 באוגוסט אותה שנה. היחסים המדיניים בין מונטנגרו לרומניה הם ידידותיים באופן מסורתי, על בסיס עקרונות הפתיחות, שיתוף פעולה מתמשך בתחומים רבים ותמיכה הדדית ברמה האזורית והבינלאומית. שתי המדינות חולקות סדרי עדיפויות של מדיניות חוץ, משתפות פעולה בהצלחה במבנים של נאט"ו, ורומניה סיפקה תמיכה מתמשכת למונטנגרו מאז שיקום העצמאות בהקשר של שילוב אירופי. בשנת 2020 ההשקעות מרומניה הסתכמו ב-0.33 מיליון אירו, והסחר עם רומניה הסתכם ב-22.7 מיליון אירו (ייצוא 1.1 מיליון אירו; יבוא 21.6 מיליון אירו). מונטנגרו מחזיקה ברומניה שגרירות בבוקרשט. רומניה מחזיקה במונטנגרו שגירות בפודגוריצה. מדיה וקבצים בנושא יחסי מונטנגרו–רומניה בוויקישיתוף מונטנגרו ורומניה באתר משרד החוץ המונטנגרי שגרירות רומניה במונטנגרו